ועדת הכלכלה, כנסת 23, פרוטוקול מספר 91, 2020-10-20 11:30

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: היום, ה-20 באוקטובר 2020, ב' בחשון התשפ"א.

יעקב מרגי: הנושא: 1.

יעקב מרגי: יישום תכנית "הטובים לתעשייה" למתן עדיפות למשרתי מילואים בתעשייה.

יעקב מרגי: זה בניסוח ובהשפעתו של אחד היוזמים של היום הזה – הטובים לתעשייה.

יעקב מרגי: 2.

יעקב מרגי: פעילות משרד הכלכלה והתעשייה ליישום החלטת ממשלה מס' 4097 בנושא הטבות לחיילי מילואים ובני משפחותיהם.

יעקב מרגי: וכל זה, לרגל ציון יום ההוקרה למערך המילואים שאנחנו עושים בכנסת מדי שנה, ואני אומר לכם – שלום גם לאורנה.

יעקב מרגי: בדיוק אני בשלב התודות וההערכה וההוקרה ליוזמים של היום הזה – לחבר הכנסת מתן כהנא, לחברת הכנסת אורנה ברביבאי, ששניהם עם רקורד צבאי אבל היא, ראש אכ"א, רציתי לשאול ואני לא אשאל - -

אורנה ברביבאי: מה?

יעקב מרגי: - - אם גם כשהיית ראש אכ"א ריחמת על המילואימניקים כמו עכשיו, כשאת בכנסת?

יעקב מרגי: אבל לא שאלתי.

אורנה ברביבאי: אני יכולה לתת לך תשובה מנומקת.

יעקב מרגי: לפני שאני אתן ליוזמים לדבר – אתם יודעים, אתם, אנשי הצבא עם המילואימניקים, שתבינו טוב טוב – אני אכניס אתכם ל-DNA של מילואימניק צעיר, ואחד פוסט-מילואימניק: אנחנו, עד גיל 40, לא אוהבים ללכת למילואים, וכשאנחנו כבר רוצים ללכת למילואים, אתם מפסיקים להזמין אותנו.

יעקב מרגי: זה מתחיל מגיל 40 ומעלה.

יעקב מרגי: אני מתגעגע למילואים.

אורנה ברביבאי: איפה עשית מילואים?

יעקב מרגי: אני שירתי בסדיר ומילואים בגדוד הקשר של פיקוד דרום 373.

יעקב מרגי: יצאו מהגדוד הזה או מהמטה הזה הרבה אנשי שם בתחום התקשורת אבל זו היסטוריה.

יעקב מרגי: אני בחודש הבא חוגג 60 אז תבינו מתי הפסקתי לעשות מילואים.

יעקב מרגי: עם כניסתי לכנסת הפסקתי לעשות מילואים אבל אני מתגעגע למילואים, וכשעשיתי מילואים הייתי מקלל את הצו, לא את מי ששלח אותו אבל עכשיו אני מת לעשות מילואים ואף אחד לא רוצה אותי.

יעקב מרגי: אתם רואים מה זה?

יעקב מרגי: איזה עולם זה?

יעקב מרגי: במשפט אחד, אני לא אגנוב את ההצגה – אנחנו מכירים, מוקירים ומעריכים במיוחד, דווקא בגלל שהזכרתי את התקופה שלנו, שהיינו עושים שמ"פים של 33 ימים ו-45 ימים – היום זה לא קיים ואנחנו יודעים שזה מספרים מצומצמים וזה רק הנבחרת.

יעקב מרגי: מי שעושה היום מילואים זה רק הנבחרת של המקצועות המבוקשים, הן הלוחמים והן תומכי הלחימה במקצועות, בליבה של המקצועות ולכן, ההערכה היא כפולה ומכופלת גם לצה"ל, שמצליחים לקיים גם את השגרה, גם את האימונים בנבחרת כזו מצומצמת.

יעקב מרגי: לכן, כל מילואימניק שיוצא - -

קריאה: לא מצליחים.

יעקב מרגי: - - למרות שאני בלי מדים, אני מצדיע לו.

יעקב מרגי: הם באמת עושים את זה באהבה ואשריהם שזכינו – אני מפחד להגיד לעם זה כי אתם תקפצו עלי בתקופה הזאת אבל אשרינו שזכינו.

יעקב מרגי: מתן או אורנה, מה שתחליטו ביניכם, מי ידבר.

מתן כהנא: ברשותך, הצעה לסדר – כל אחד מאתנו יגיד כמה מילות פתיחה, ואז אני אציג את הנושא שיעלה פה לדיון היום.

אורנה ברביבאי: תודה רבה, חבר הכנסת מרגי, שמצאת לנכון להקדיש זמן לניהול הוועדה במסגרת יום המילואים.

אורנה ברביבאי: אנחנו במרתון של ועדות היום, רוצים להביע הערכה, הוקרה, ובהחלט מה שאמרת מתיישב עם תפיסת העולם שלנו כמובילי השדולה.

אורנה ברביבאי: אנחנו חושבים שבמציאות הביטחונית שבה אנחנו נמצאים לאורך שנים, גם במעגלים הקרובים והרחוקים, צה"ל צריך להיות ערוך ומוכן וכשיר.

אורנה ברביבאי: וככזה, כוח המילואים מאוד מאוד משמעותי ביכולות של הצבא ואנחנו, בבית המחוקקים, צריכים לעשות הכל כדי להתאים את עצמנו לשינויים, לצרכים המתהווים.

אורנה ברביבאי: נמצאים פה נציגים של אנשי המילואים שידברו בשם עצמם.

אורנה ברביבאי: היום הוא יום שיעסוק במגוון נושאים אבל הרעיון הוא בכלל להגיד לצבא: בואו תזהו את הצרכים, להגיד לאנשי המילואים: תזהו את הצרכים במקביל, ולייצר לא רק סוג של אמירות חגיגיות אלא גם של פרקטיקה ולכן, ידידי, שמוביל איתי את השדולה, חבר הכנסת כהנא, יציג עכשיו ממש הצעה פרקטית לוועדת הכלכלה.

אורנה ברביבאי: בבקשה.

יעקב מרגי: בבקשה.

מתן כהנא: אז גם אני רוצה להגיד לך תודה, אדוני היושב-ראש, על זה שמנהלים פה ישיבה שקשורה בעולם המילואים, ישיבה חשובה.

מתן כהנא: היום הזה, בניגוד למה שאמרת, הוא אמנם היה פרקטיקה נהוגה כל שנה בכנסת אבל כבר שנתיים לא היה יום להוקרת מערכת המילואים, ובזכות הלוחמנות של ידידתי אורנה, אנחנו מקיימים את היום הזה.

מתן כהנא: אמרת פה קודם שזה מתי מעט – יש פה עדין ויכוח בין שני תתי-אלופים שנמצאים כאן - -

אורנה ברביבאי: לא, אין ויכוח.

אורנה ברביבאי: אני אומרת שירות מילואים פעיל - - -

מתן כהנא: לא, לא.

מתן כהנא: המספר המדויק הוא 103,000 אנשים מבצעים שירות מילואים פעיל.

מתן כהנא: זה אומר שהם עושים יותר מ-20 ימי מילואים בשלוש שנים.

מתן כהנא: אדוני היושב-ראש, זה קצת יותר מ-1% מהאוכלוסייה.

מתן כהנא: הם אלה שעושים מילואים במדינת ישראל – 1% מהאוכלוסייה, ואת ה-1% האלה אנחנו צריכים להוקיר מאוד.

מתן כהנא: לשמחתי, אני ממשיך לעשות מילואים ואני אומר לך שהסיפור הזה של לעזוב את הכל, לעזוב את הבית, לעזוב את המשפחה, את הילדים, את העבודה, וללכת לעשות מילואים - -

יעקב מרגי: אתם כולכם חדשים כאן, בכנסת.

יעקב מרגי: אני חייב לציין שישראל חסון, שהיה חבר כנסת, ביום ההוקרה למערך המילואים הלביש אותנו על מדים, מי שרצה כמובן, ויצאנו לבסיס "צאלים".

יעקב מרגי: ניסיתי לחזק עם המפתח הענק הזה, לפתוח רצועה של טנק והיה נראה לי שגם הטנקיסטים עושים שכאילו הם מותחים.

יעקב מרגי: אני לא יודע אם אפשר עם המפתח הזה לעשות משהו.

מתן כהנא: אם תרצה, אני יכול להלביש אתכם בסרבלי טיסה ולקחת אתכם.

מתן כהנא: אז באמת, זו חבורה מאוד מאוד מצומצמת של אנשים, ואנחנו צריכים למצוא את הדרך, ולשמחתי כל ראשי הוועדות דנים היום בנושא שקשור בעולם המילואים.

מתן כהנא: מה שעולה כאן לדיון בוועדה שלנו היום, שאני חבר בוועדה הזאת, זה הסיפור של החלטת ממשלה מספר 4097.

מתן כהנא: זו החלטה עם חמישה סעיפים, שניים מהם קשורים בחינוך.

מתן כהנא: לשמחתי, שר החינוך הקודם-קודם היה שר חינוך מאוד מוצלח – נפתלי בנט, והדברים האלה - -

יעקב מרגי: תפרגן לראש הוועדה הקודם, שהמל"ג לא רצה לתת נקודות זכות למילואימניקים, הם גררו רגליים ואילצנו אותם בחקיקה והעברנו בחקיקה מתן זכות - -

מתן כהנא: אז אני רוצה להחמיא פה מאוד ליושב-ראש ועדת החינוך הקודם, שבמקרה נמצא עמנו פה היום, על העזרה בהעברת הדברים שקשורים בחוק 4097, אבל יש כמה נושאים שקשורים בוועדת הכלכלה.

מתן כהנא: הנושא הראשון הוא סעיף 3, שיש בו אמירה: "להנחות את הסוכנות לעסקים קטנים ובינוניים ומשרד התעשייה והכלכלה לפעול לעידוד קידום ופיתוח עסקים שבבעלות משרתי המילואים.

מתן כהנא: " ואני רוצה לשמוע מה קרה בנושאים האלה, אני יודע שאנשי המשרד נערכו לתת לנו תשובות.

מתן כהנא: כמו כן, יש הנחייה לרשות להשקעות בפיתוח התעשייה להעניק עדיפות בשנים 18-19 למשרתי מילואים פעילים במסגרת הטיפול בבקשות לסיוע מעסיקים – גם לבדוק האם דברים קרו בנושא הזה.

מתן כהנא: ואולי הסעיף האחרון – עדיפות ב-2019 למשרתי מילואים פעילים במסגרת התכנית "הטובים לתעשייה".

מתן כהנא: לגבי שלושת הסעיפים האלה לשמוע מה הסטטוס בנושאים האלה?

יעקב מרגי: משרד הכלכלה נמצא אתנו בזום?

נעמי הימיין רייש: כן, אני פה.

נעמי הימיין רייש: אני אתחיל ולוי ימשיך.

נעמי הימיין רייש: אז ככה – הסוכנות לעסקים קטנים הייתה צריכה לפעול בשני נושאים - -

יעקב מרגי: תציגי את עצמך לפרוטוקול ולנוכחים.

נעמי הימיין רייש: אני סגנית מנהל הסוכנות לעסקים קטנים ובינוניים במשרד הכלכלה.

יעקב מרגי: בבקשה.

נעמי הימיין רייש: אז יש לנו שני סעיפים בהחלטת הממשלה שהיינו צריכים לפעול בהם – 1.

נעמי הימיין רייש: זה הכלים שלנו לייצר הטבות לאנשי מילואים בכלי הייעוץ, ושם הוספנו זכאות מורחבת לעסקים בבעלות משרתי מילואים פעילים, שהם יכולים לקבל תוספת שעות ייעוץ ביחס לגודל של העסק שלהם, וגם השתתפות גבוהה יותר שלנו בקורס ש - - - שזה הקורס המקיף שאנחנו נותנים ליזמים בראשית דרכם של 70 שעות, שבו מלווים את העסק בתהליך הקמת העסק שלו משלב של רעיון, תכנית עסקית, איתור מקורות מימון עד שהבן אדם מקים עסק, וממשיכים לעקוב אחריו, איך זה מתקדם וממשיך אחר-כך.

נעמי הימיין רייש: התכנית השנייה זה מאיץ טכנולוגי בעסקים למשרתי מילואים.

נעמי הימיין רייש: המאיץ – עשינו אותו בשיתוף פעולה עם עמותת בוגרי 8200 שהסתיים ממש לא מזמן, לפני כחודשיים, הסתיים מחזור של יזמים שנכנס לתוך תקופת הקורונה.

נעמי הימיין רייש: זה היה מאתגר אבל צלחנו את זה, וזה היה באמת משהו מאוד מעודד לראות בכל התקופה הזאת עסקים שמתחילים את ראשית דרכם ופורחים ונוטעים שורשים בקרקע.

נעמי הימיין רייש: המאיץ – זו תכנית שבה אנחנו מלווים יזמים בתחומי הטכנולוגיה ומאפשרים להם סביבת עבודה עם ליווי של אנשי מקצוע, שבו הם יכולים לפתח את הרעיון שלהם.

נעמי הימיין רייש: תכנית המאיצים זו תכנית ארצית בפרישה ברחבי הארץ, בדגש על הפריפריה, ויש לנו גם מאיץ ייעודי של אנשי מילואים כאשר המטרה שם – זאת תכנית עם ביקוש מאוד מאוד גבוה - -

יעקב מרגי: הייתי רוצה שתאמרי לי כמה משתתפים, אם יש בקשות שלא נענו ומה בהחלטת הממשלה עדין לא מיושם או צריך יישום?

מתן כהנא: כמה אחוזים של מילואימניקים?

נעמי הימיין רייש: המאיץ היה עם 17 משתתפים מתוך כ-200 שפנו.

נעמי הימיין רייש: זו תכנית שבכל אחד מהמאיצים – זה משהו שנבחר מאוד בקפידה.

יעקב מרגי: קיבלת 10%, פחות.

מתן כהנא: זה רק של המילואימניקים?

יעקב מרגי: כן, 17 מילואימניקים מתוך 200.

יעקב מרגי: בבקשה.

נעמי הימיין רייש: כן, כל מחזור – אלה ההיקפים שלו.

נעמי הימיין רייש: כל המאיצים – זה מספר המשתתפים בהם.

נעמי הימיין רייש: אי אפשר לעשות מאיץ למספר משתתפים יותר גבוה.

נעמי הימיין רייש: זו בעצם קבוצה, זה לא ייעוץ פרטני שמקבלים אלא זו תכנית אחת של קבוצה שעוברת ביחד איזה שהוא תהליך, ביחד ולחוד, שבהיותם יזמים, הם עוזרים לפתח את הרעיון הטכנולוגי שלו ונותנים להם כלים מעשיים ועסקיים כדי להפוך אותו לעסק ולא רק לאיזה שהוא רעיון טכנולוגי.

נעמי הימיין רייש: היזם מגיע עם רעיון טכנולוגי ואנחנו נותנים את המעטפת העסקית, ומחברים אותו אחר-כך גם למקורות מימון ולמשקיעים.

נעמי הימיין רייש: זו התכלית.

נעמי הימיין רייש: אשמח שלוי, שהוא מנהל המאיץ של המילואים יקבל הזדמנות להסביר יותר בפירוט על מה שהיה במאיץ עצמו.

יעקב מרגי: אבל המילואימניקים בהעדפה בקבלה לקורסים האלה?

נעמי הימיין רייש: זה מאיץ שהוא רק של מילואים.

יעקב מרגי: את אומרת ש-17 מתוכם מתוך ה-200 מילואימניקים.

נעמי הימיין רייש: לא.

נעמי הימיין רייש: 200 ניגשו למאיץ ונבחרו 17.

נעמי הימיין רייש: התנאי להתקבל למאיץ ולגשת אליו בכלל זה היה להיות משרת מילואים פעיל.

נעמי הימיין רייש: יש לנו מאיצים ברחבי הארץ שאין להם את התנאי הזה, התנאים הם רק התנאי של מצב היזמות, באיזה שלב היא נמצאת.

יעקב מרגי: אין לכם מגבלה.

יעקב מרגי: לו היו מגישים 300 בקשות, יש לכם מגבלה תקציבית?

נעמי הימיין רייש: בוודאי.

יעקב מרגי: מה בוודאי?

נעמי הימיין רייש: יש פה שתי מגבלות: האחת – שכל קבוצה יכולה לכלול מספר מסוים של משתתפים, כמו שאמרתי.

נעמי הימיין רייש: זאת קבוצה אורגנית שעוברת איזה שהוא תהליך ביחד.

יעקב מרגי: הבנתי.

יעקב מרגי: לו יצוין שיש לך ביקוש לשתי קבוצות.

יעקב מרגי: ..

נעמי הימיין רייש: זה בכפוף לאם יתאפשר.

נעמי הימיין רייש: בהמשך נוכל לעשות - -

יעקב מרגי: לא תעשו במקביל?

נעמי הימיין רייש: לא, זה לא עובד במקביל.

נעמי הימיין רייש: כל תכנית המאיצים זאת תכנית חלוצית מבחינתנו.

נעמי הימיין רייש: אנחנו התחלנו אותה בשנה שעברה ועשינו סבב אחד או שניים בכל אזור.

נעמי הימיין רייש: עכשיו נצטרך לראות איך אנחנו יכולים להמשיך בכפוף לתקציב וכולי – נצטרך לראות איך ממשיכים מפה לשנים הבאות אבל זה משהו - -

יעקב מרגי: למה שאלתי?

יעקב מרגי: אתם יודעים, חברי הכנסת והאורחים?

יעקב מרגי: כשהייתה סוגיית המכינות, ושם הייתה מגבלה או המלגות, נאבקנו ואבקנו והגענו למצב שתיקנו שזה לא יהיה תלוי סכום בתקנה.

יעקב מרגי: נאבקנו, ככה הובטח לי, שזה מה שיהיה בסוף ואני מקווה שזה ככה עובד.

מתן כהנא: אני מניח שפה צריכה להיות גם היתכנות עסקית מסוימת.

יעקב מרגי: פה ברור, גם הביקוש עדין – לכן אני לא נכנס לזה כרגע כי אתה אומר 17 מתוך - -

מתן כהנא: לא, השאלה כמה יש במאיצים האחרים?

מתן כהנא: איזה אחוז של משתתפי תכניות המאיצים הם אנשי מילואים?

מתן כהנא: אנחנו יודעים ש-17 מתוך - -

יעקב מרגי: טוב, תשאלו, אין בעיה.

יעקב מרגי: סיימת את ההתייחסות?

נעמי הימיין רייש: על המאיצים כן אבל אני רוצה שלוי ירחיב, שהוא מנהל מאיץ.

יעקב מרגי: בבקשה לוי.

לוי סגל: אהלן, שלום לכולם, תודה על ההזדמנות.

לוי סגל: אני ניהלתי את הפעילות, את המאיץ הראשון של - - -, ה-accelerator של אנשי המילואים.

יעקב מרגי: מנהל מאיץ עסקי מילואים ב"מעוף".

לוי סגל: נכון מאוד.

לוי סגל: כמו שנעמי אמרה, ניגשו 200 מועמדים להשתתף בaccelerator-.

לוי סגל: זה ביקוש מאוד מאוד גבוה בהשוואה, ונעמי תעיד על המאיצים ש"מעוף" מפעיל אבל זה נכון בכלל, לתכניות מאיצים בכלל ברחבי הארץ.

לוי סגל: יש צמא מאוד מאוד גדול ופוטנציאל מאוד מאוד גדול באוכלוסייה הזאת.

לוי סגל: זאת אוכלוסייה שמאוד מאופיינת כידענית ו"ראש גדול".

לוי סגל: בגלל זה אנחנו מרגישים שזו תכנית שהיא תפורה, ונתנה מענה - -- ועוד מילה על זה – אנחנו גם רואים את הצימאון.

לוי סגל: בדרך כלל accelerator, במחזור הראשון שלו, הוא לא מאוד מוצלח.

לוי סגל: לשמחתנו, לנו היה מחזור מאוד מוצלח.

לוי סגל: עם הזמן, המחזור השני יותר טוב מהראשון והשלישי יותר טוב משניהם כי הם כבר בנויים, לומדים את התכנית כמו שצריך, יודעים - - - ויודעים להתאים את התכנית, יודעים למצוא שותפים יותר רלוונטיים אז ככה שאנחנו מצפים שהמחזורים הבאים – ואנחנו כבר רואים המון ביקוש בשטח.

לוי סגל: אנשים שלא התקבלו בתכנית הקודמת ואנשים שהשתתפו עכשיו המליצו לחברים, אז בשטח אנחנו רואים - -

יעקב מרגי: יש קשיים ביישום ההחלטה?

יעקב מרגי: יש לכם קשיים אובייקטיביים, לא אובייקטיביים?

לוי סגל: תקציביים בלבד.

יעקב מרגי: רק תקציביים.

יעקב מרגי: מגבלה תקציבית.

לוי סגל: מגבלה תקציבי בלבד.

לוי סגל: מעבר לזה, הכל הכל מוכן להפעלת מחזור שני, ומחזור הרבה יותר טוב, אנחנו מקווים אבל נתוני הפתיחה היו הרבה יותר טובים מהמחזור הראשון.

לוי סגל: מבחינת המספרים – התחילו 17 מיזמים, נכנס משבר הקורונה באמצע וסיימנו 14 מיזמים, שזה מספר יפה מאוד.

לוי סגל: מתוכם – accelerator נמדד בשני פרמטרים עיקריים: כמה כסף הוא גייס, זאת אומרת כמה כסף גייסו שם למיזמים – אנחנו עומדים על 14 מיליון דולר בסך הכל מתוך 14 המיזמים האלה, ו-37 מועסקים, אנשים שהיום זאת העבודה שלהם סביב המיזמים שלהם.

יעקב מרגי: תודה.

מתן כהנא: אדוני היושב-ראש, אני רוצה להגיד שאני מאוד מעריך את העבודה סביב הנושא של המאיצים האלה, אבל זה סעיף אחד מתוך כמה סעיפים ששאלנו עליהם, ואני מניח שעל הדברים האחרים גם נעשו דברים ונשמח לשמוע עליהם.

יעקב מרגי: גיל אלוני ממשרד הכלכלה, שמעת את חבר הכנסת מתן כהנא?

גיל אלוני: כן, שמעתי.

יעקב מרגי: החלטת הממשלה מוכרת לך?

גיל אלוני: מוכרת, כן.

גיל אלוני: אז באשר לתכנית שכר גבוה באזורי עדיפות לאומית – הוראת המנכ"ל תוקנה כך שיינתן יתרון לחברות אשר יתחייבו להעסיק משרתי מילואים פעילים, ואכן משנת 2019, מתוך 15 החברות שניגשו וקיבלו סיוע מהרשות להשקעות, תשע חבורת מתוכן התחייבו להשיג 32 משרתי מילואים פעילים.

גיל אלוני: רק כדי לסבר את האוזן – עלות השכר המשולמת בחברות בממוצע היא עלות של 27,000 שקלים, שזה מהווה 13% מסך הזכאים, שהם משרתי מילואים פעילים.

יעקב מרגי: זהו?

גיל אלוני: זהו.

יעקב מרגי: נציג התעשייה, יוסף אברהם, גם ממשרד הכלכלה.

יוסף אברהם: אני ממנהל תעשיות.

יוסף אברהם: הפעלתי את התכנית "הטובים לתעשייה" בין השנים תשע"ה-תשע"ח.

יוסף אברהם: התכנית לא הופעלה בתשע"ט, היא לא מופעלת היום ואני הבנתי שנמסר לוועדה שידונו על תכניות אחרות ואנחנו לא עוסקים בתכנית הזאת.

יעקב מרגי: למה?

יוסף אברהם: הייתה החלטה שלא דנים עליה.

יעקב מרגי: היא לא הצליחה?

יעקב מרגי: היא לא טובה?

יעקב מרגי: ההחלטה לא טובה?

יעקב מרגי: אתה לא יודע מה הסיבה?

יוסף אברהם: נמסר לי שהיא לא הייתה אפקטיבית ולכן הם מחפשים כלים אחרים.

קריאה: אבל מה ההסבר לאי-אפקטיביות?

יעקב מרגי: רבותי, בואו נתחיל להניע את הדיון.

יעקב מרגי: אם יש מישהו ממשרד הכלכלה שיכול לתת תשובה תוך כדי הדיון, שיעלה וייתן תשובה.

יעקב מרגי: חברי הכנסת, רוצים להתייחס או שניתן קודם כל - -

נעמי הימיין רייש: אני אשמח להוסיף עוד נקודה בשם משרד הכלכלה – זו לא פעילות של עסקים קטנים אבל זה נעשה במשרד אצלנו בשיתוף עם היחידה להכוונת חיילים משוחררים – העברנו להם רשימה של מקצועות נדרשים בתעשייה כדי שהם יוכלו למקד את ההכשרות המקצועיות לחיילים משוחררים באותם מקצועות שיש בהם צורך לתעשייה.

נעמי הימיין רייש: פנינו להתאחדות התעשיינים ולארגוני העסקים כדי לקבל מהם את התחומים שיש בהם חוסר בכוח אדם.

יעקב מרגי: השאלה אם יש ביקוש או אין היענות לביקוש?

הימיין רייש: יש ביקוש ויש מחסור.

יעקב מרגי: יש מחסור בתעשייה?

יעקב מרגי: למה זה לא הצליח, למה זה לא מתקדם?

נעמי הימיין רייש: לא, זה לא שזה לא הצליח, זה עכשיו ממש קורה.

נעמי הימיין רייש: זה משהו חדש.

יעקב מרגי: תודה.

יעקב מרגי: אלוף משנה במילואים אבי סייג, בבקשה אדוני.

אבי סייג: שלום ותודה רבה שכינסת את הוועדה.

אבי סייג: אני אלוף משנה במילואים, ובלי קשר אני תעשיין ויש לי מפעל עם מאות עובדים אבל אני פעיל פה, בכנסת, בערך 25 שנים, בנושא של המילואים.

יעקב מרגי: עמותה למען משרתי המילואים?

אבי סייג: כן.

אבי סייג: מה שהיה פורום מג"דים-מח"טים-טייסים ופורום החפ"שים משנת 95, התאחדנו בשנת 2012 והקמנו את העמותה.

אבי סייג: אנחנו מטפלים בכל נושא המילואים, בזכויות ובחובות, במוכנות, באימונים, בכל הנושאים בחוק המילואים, באלמנות צה"ל, נכי צה"ל, סטודנטים במילואים, דחיית מועדים, זה חוק נוסף שאנחנו מדברים עליו תכף בוועדת החוקה.

אבי סייג: בקיצור, אנחנו הרבה פה בכנסת.

אבי סייג: וגם מה שאמרת על מירי רגב, על שתי נקודות אקדמאיות, כשהיא הייתה בשדולה של המילואים עם איתן.

אבי סייג: אנחנו מלווים את הכנסת הרבה שנים.

אבי סייג: אני שמח על כל מה שנעשה.

אבי סייג: חלק ניכר ממה ששמענו פה מגיל ממשרד הכלכלה, אנחנו לא יודעים את זה.

אבי סייג: אני כתעשיין לא יודע את זה, ואני כמילואימניק לא יודע את זה.

אבי סייג: אז אחת הבעיות - -

יעקב מרגי: גם אני לא הצלחתי לקבל תמונת מצב, לא הצלחנו להבין מה קורה במשרד הכלכלה בסוגיה הזאת ובסיכום אני אדרוש את זה.

אבי סייג: תודה רבה.

אבי סייג: אבל בכלל במדינה, התקשורת עם החיילים או עם המעסיקים היא לא תקשורת טובה.

אבי סייג: יש זכויות, יש חובות, ולא תמיד אנחנו יודעים עליהם.

אבי סייג: אני רוצה לציין פה כמה דברים - -

יעקב מרגי: רק אל תיכנס לנושאים של ועדות אחרות, שלא תעשה לי סכסוכים דיפלומטיים אתם.

יעקב מרגי: רק מה שנוגע לכלכלה.

אבי סייג: שוב, אני לא יודע בדיוק...

יעקב מרגי: תתחיל.

אבי סייג: אחד הדברים שהכרנו זה בניסיון פיקודי כניסיון ניהולי במשרדי ממשלה, בנציבות, ואנחנו עכשיו בדרך לסגור את זה עם החברות הממשלתיות, משרד הפנים ומשרד החינוך.

אבי סייג: אנחנו היינו מבקשים לשנות את הנושא של המשכנתא – היום ההלוואות שניתנות לאנשי מילואים הן לא משמעותיות, הן לא מתחרות בגופים האזרחיים שנותנים את ההלוואות האלה, ואם זה אצלך – נגיע אליך.

אבי סייג: אם זה בוועדה אחרת - -

יעקב מרגי: בנקאות חונה פה, בוועדה הזאת.

אבי סייג: בוועדה הזאת.

אבי סייג: דרך אגב, ישנן 12 הצעות חוק שלא - -

יעקב מרגי: עניינן אנשי מילואים?

אבי סייג: כן.

יעקב מרגי: כשתתחדש החקיקה תתחיל לדחוף את הח"כים.

אבי סייג: כשתתחדש החקיקה הן יצופו, ובין הייתר - -

יעקב מרגי: כשיוכרע התיקו דבר אתי.

אבי סייג: נושא נוסף שרצינו להעלות – כאשר אנחנו נמצאים במילואים, המעסיק שלנו משלם ביטוח לאומי עלינו.

אבי סייג: למשל, אם נשווה לאישה יולדת, אז שם אני, כמעסיק, מפסיק לשלם ביטוח לאומי, ומדובר פה בנושא שאנחנו כל פעם דורשים מהמעסיקים אבל אנחנו גם צריכים להחזיר למעסיקים.

אבי סייג: במקרה הזה, זה צורך חשוב.

אבי סייג: אני חושב שכדאי שנתניע יחד כולנו, כולל הצבא, מין תו צהוב, ובאמת מי שמעסיק אנשי מילואים, שיוקירו לו כבוד, לאו דווקא בכסף.

אבי סייג: אפילו מגן השר שחולק למעסיקים כבר לא מחולק למעלה משנתיים, שלא נדבר על ועדת שרים וועדת מנכ"לים שלא מתכנסת בנושא מילואים.

יבגני סובה: יש תועלת מעשית במתן מגן השר?

יעקב מרגי: מוטיבציה, מודעות.

יבגני סובה: מודעות זה בסדר כי תמריץ כלכלי זה הכי טוב.

יבגני סובה: הוקרה זה מצוין וחשוב אבל מעסיק צריך - - -

יעקב מרגי: יש אנשים שחשוב להם גם שידעו שהוא פייטר.

יבגני סובה: ברור, אין ספק.

יבגני סובה: אתה אמרת שאתה גם בעל מפעל גדול אז השאלה מה זה היה נותן לך מבחינה כלכלית?

יבגני סובה: שמענו פה על מפעל שמעסיק 32 חיילים?

יבגני סובה: זה נראה לי קצת תמוה.

יבגני סובה: יכול להיות שיש מפעל שמעסיק אלפי אנשים אז למה רק 32?

אבי סייג: קודם כל, אני לא מודע לזה.

אבי סייג: אני, כתעשיין, לא מודע לזה, אני שומע זאת כאן פעם ראשונה.

אבי סייג: אני חושב שלמעסיקים זה חשוב.

אבי סייג: אנחנו יכולים גם לעזור למעסיקים בנקודות זכות במכרזים.

אבי סייג: אני מעסיק אנשי מילואים אז שאקבל יותר מהמפעל לידי שלא מעסיק אנשי מילואים, לפחות בזכות בנקודה.

אבי סייג: משרד המשפטים ישים את המגבלות שלו שם.

אבי סייג: אני חושב שאנחנו צריכים לאמץ את האמנה שנחתמה לפני כשנתיים עם המגזר העסקי לגבי פרלינסרים עצמאים.

אבי סייג: אנחנו מדברים על הגנה לגבי שכירים, שלא נפטר אותם – חוק החזרת חיילים משוחררים לעבודה ואני גם חבר בנציבות שוויון הזדמנויות בעבודה, ואנחנו צריכים לטפל גם בפרילנסרים כי ברגע שעכשיו הם במילואים – אין להם לאן לחזור.

אבי סייג: אם הוא גנן – אין לו לאן לחזור, ולכל בעל מקצוע.

אבי סייג: אז עשינו אמנה כזאת גם עם הקמל"ר, עם שר הביטחון ועם כל התאגידים - -

יעקב מרגי: אבי, בוא נהיה פרקטיים.

יעקב מרגי: יש לך רעיונות נפלאים וישימים בחלקם, במגבלות העבודה הפרלמנטרית שלנו.

יעקב מרגי: אני מציע לך – בוא, באמצעות חברי השדולה, להמשיך את הקשר ולתת רעיונות ולהציע או ישירות לוועדה, לגבי מה שאתה חושב שקשור לכלכלה ותעשייה ובנקים – פניות פרטניות, מנומקות.

יעקב מרגי: זה יסייע, זה יועיל.

יעקב מרגי: אנחנו נעשה את זה.

יעקב מרגי: אין ספק שמה שאתה מעלה זה חשוב, כל הכבוד שאתה מחויב לזה, ואם אתה רוצה לסכם, בבקשה.

יעקב מרגי: אני רוצה להתקדם בדיון.

אבי סייג: אני אסכם בשני נושאים – הנושא של שכר מינימום למשרת מילואים די נתקע במדינה בגלל השכר שקפץ ואנחנו נשארנו צמודים.

אבי סייג: יש דברים של הטבות בנושא קרקע – אנחנו מקבלים מרמ"י, ממנהל מקרקעי ישראל, אבל למעשה רוב אנשי המילואים לא מסוגלים לקנות קרקע, אז בואו נקל עליהם ברכישת דירה.

אבי סייג: עד כאן דברי.

יעקב מרגי: תודה.

יבגני סובה: סליחה, פעם זה היה כי עם הנקודות כן היית יכול לעשות את זה.

יבגני סובה: פעם, כשהייתם בשיכון, היה צריך יותר ילדים בשביל לקבל את זה - - - בגלל זה יש לנו אחוז אחד של אנשים שמשרתים במילואים.

יעקב מרגי: אנחנו כאן נצטרך לתת הקלות והעדפות, ואנחנו נעשה זאת.

קריאה: עמותת "צו 8" מבקשת לדבר.

יעקב מרגי: מי?

קריאה: אנחנו עמותת "צו 8", העמותה השנייה לשיפור פני המילואים, אנחנו מבקשים לדבר.

יעקב מרגי: תודה רבה על תשומת הלב אבל סמוך עלי שלא נפקדת מעיני.

יעקב מרגי: בבקשה, צה"ל.

אמיר ודמני: אני ראש חטיבת תכנון ומנהל כוח אדם באגף כוח אדם בצה"ל.

אמיר ודמני: שוב, אני רוצה להצטרף למברכים על החשיבות של הדיון.

אמיר ודמני: אני רוצה להדגיש ארבע נקודות ברשותך, היושב-ראש.

אמיר ודמני: הנקודה הראשונה – יש פעילות מאוד עניפה בשיתוף של משרד הכלכלה, משרד הביטחון, האגף לחיילים משוחררים והמגזר העסקי להשמה והכשרה של חיילים משוחררים, גם בעולמות של מה שנקרא "מקצוע לחיים" וגם בעולמות הטכנולוגיים.

אמיר ודמני: הם מאוד מפתחים עכשיו את הנושא הזה של ההייטק ומקומות אחרים.

אמיר ודמני: אני חושב שהווקטור הזה, צריך להעמיק אותו ולהרחיב אותו.

אמיר ודמני: זאת אומרת, הייתי רוצה והייתי יכול להכשיר עוד יותר – אני חושב שגם במציאות הנוכחית שאנחנו נמצאים בה מבחינת המשק, יש לזה יתרון מאוד גדול.

אמיר ודמני: אנחנו היינו מעוניינים מאוד להרחיב את המשאבים לטובת תכניות כאלה.

אמיר ודמני: הדבר השני זה הסוגיה של המאיץ העסקי-הטכנולוגי, שהוצג פה – יש לזה חשיבות מאוד גדולה בראייתנו, וגם הדבר הזה, מבחינתנו, נמצא בתוך התכנית שלנו לפחות, להרחבה.

יעקב מרגי: המיזם הוא משותף?

אמיר ודמני: מערכת הביטחון שותפה, זה משרד הביטחון.

יעקב מרגי: ברור.

יעקב מרגי: כשאני מדבר על צה"ל, מערכת הביטחון שותפה, משרד הכלכלה ומי עוד?

אמיר ודמני: הדבר השלישי זה נושא מדרג המילואים, מה שהוצג פה, קראתם לזה "תו מילואים".

אמיר ודמני: אז אני אגיד ככה: צה"ל מסיים ממש בחודש הקרוב עבודה מאוד עמוקה ורחבה, שהוביל אותה סגן הרמטכ"ל, שהמטרה שלה היא לטפל בהרבה מאוד תחומים, גם בתחום הכשירות באימונים, שהוא לא רלוונטי לכאן וגם בתחום הטיפול באנשים, במשרתי המילואים.

אמיר ודמני: תחת הדבר הזה יושבת תכנית בנושא מדרג המילואים, שבסופו של דבר גם תובל על-ידי משרד הביטחון, שתיתן דירוג וקרדיטציה לעסקים, בדגש על קטנים ובינוניים, שמעדיפים אנשי מילואים פעילים.

אמיר ודמני: אנחנו מקדמים את זה גם ברמתנו, אני חושב שזה נושא מאוד חשוב.

אמיר ודמני: הנקודה האחרונה שעלתה פה בסוגיית השכר, מה שנקרא בעלי השכר המזערי, פחות משכר המינימום או משפרי שכר כאלה שהעלו את השכר שלהם לפני שירות המילואים – זה גם נושאים שנמצאים בתוך העבודה הצה"לית.

אמיר ודמני: אנחנו מגבשים את התכנית הזאת, את הווקטור התקציבי שנוכל להפעיל בשנה הבאה ובשנים הבאות, והדברים האלה בהחלט יהיו - -

יעקב מרגי: שאלה – ההסתכלות של צה"ל, מערכת הביטחון, משרד הביטחון, על חיילים משוחררים כמושג אחד עם אנשי המילואים או שיש לכם התייחסות ייעודית לאנשי מילואים?

יעקב מרגי: כי לא בהכרח הדברים – חיילים משוחררים זה חיילים משוחררים אבל אנשי מילואים, ההתייחסות עם הבעיות המאפיינות אותם, הצרכים המאפיינים אותם.

יעקב מרגי: ..

אמיר ודמני: כן.

אמיר ודמני: אנחנו מסתכלים על זה כרצף ואני אסביר למה, כי אני חושב שאחד האתגרים שלנו הכי גדולים היום בצבא החובה זה נושא המוטיבציה לשירות קרבי ולשירות משמעותי.

אמיר ודמני: אנחנו חושבים שאנחנו צריכים לייצר אופק מאוד משמעותי למי שעשה שירות משמעותי ושירות קרבי, בדגש על זה.

אמיר ודמני: מטבע הדברים, זה אותם אנשים שגם משרתים אחרי זה 20 שנה במילואים ולכן, אנחנו לא מנתקים את זה.

יעקב מרגי: כן, אבל בשלב מסוים צריך לשים - - - אחרי שהשגת את היעד לעידוד לשירות משמעותי ביחידות מובחרות וקרבי, כמו שאתה קורא לזה, עכשיו יש לך התמקדות בקטע הזה שמחזק את מערך המילואים כי בכל זאת, אתה רואה ששם זו קבוצה שהולכת ומצטמצמת, זה ייעודי וייחודי.

אמיר ודמני: לכן חילקתי את הדברים שלי לשני חלקים – 1.

אמיר ודמני: דיברתי על חיילים משוחררים, שבהחלט יש פה קשר , וחלק שני זה הטיפול במשרתי המילואים עצמם, שזה גם הנושא של המדרג, גם הנושא של המאיץ וגם נושאים שקשורים לשכר והתגמולים.

אמיר ודמני: זו עבודה שלמה שאנחנו עושים.

אמיר ודמני: אנחנו אמורים לסיים אותה ממש בחודש הקרוב ולסכם את הווקטור התקציבי שנוכל לתת לטובת הדבר הזה.

יעקב מרגי: תרשו לי עוד שאלה ואני אתן לחברי הכנסת: יש מקצועות תומכי לחימה ייעודיים, ייחודיים, ולפעמים הם המוקפצים הראשונים למספר ימי המילואים – אם תרצה, אני אדגיש לך מקצוע מסוים שבהקפצות ובכל תרחיש, הן בחירום ובשגרה, הם הראשונים שמוקפצים והם האחרונים שיוצאים.

יעקב מרגי: קח את נהגי התובלה, שם זה כמעט – אני צוחק עליהם, הקמצנות שלהם עלתה להם ביוקר.

יעקב מרגי: הצ'ופר הזה שאתם נותנים להם, תוקעים אותם 40 שנה אחרי זה.

יעקב מרגי: מובילי טנקים הם אמנם לא לוחמים אבל הם נושאים בנטל ימי המילואים, כמו הלוחמים אם לא יותר, והם מוקפצים בתדירות גבוהה יותר, ובמצבי חירום הם הראשונים והם האחרונים.

יעקב מרגי: יש התייחסות לאנשי המילואים האלה?

יעקב מרגי: שם המוטיבציה – אתה חייב לשמר אותה.

אמיר ודמני: כשאני מדבר על מענה שאנחנו מגבשים, זה מענה לכלל האוכלוסיות שמבצעים.

אמיר ודמני: ההסתכלות שלנו היא לאו דווקא לפי איזה תקציב הם מבצעים אלא יותר בהקשר של כמה ימים אבל בהחלט, זו אותה קבוצה של הדרג הקדמי.

יעקב מרגי: החשש שלי שאנחנו מקדשים איזה.

יעקב מרגי: ..

אמיר ודמני: אני אומר שבכלל, כל הדברים שלנו מכוונים למה שאנחנו קוראים "משרת מילואים פעיל".

אמיר ודמני: זה אותם 100,000 משרתים שמבצעים היקף ימים הרבה יותר משמעותי, הם אלה שנמצאים גם ביחידות הקדמיות, והם אלה שמוקפצים ועושים את העבודה, והם מאוד מאוד חשובים לצה"ל.

אמיר ודמני: בגלל זה הרמטכ"ל נתן דירקטיבות מאוד ברורות, וסגן הרמטכ"ל מסיים עבודה מאוד מקיפה על איך אנחנו מחזקים את המערך הזה בכל התחומים שדיברתי עליהם ועוד.

יעקב מרגי: עוד התייחסות מצה"ל?

יעקב מרגי: בבקשה.

ארי סינגר: אני תת-אלוף במילואים, קצין מילואים ראשי מזה כשלוש שנים, איש מילואים.

ארי סינגר: אני חושב שהכותרת העליונה, שזה כולל את הכל, זה מי שעושה שירות משמעותי, רוכש כלים שיעזרו לו באזרחות.

ארי סינגר: אנחנו צריכים לבוא לדייק את הכלים האלה כדי שמעבר לשירות - - - המאיץ זו דוגמה מצוינת.

ארי סינגר: כלומר, התכנית של משרד הביטחון בשיתוף עם משרד הכלכלה יצרה תהודה ענקית.

ארי סינגר: זה 200 שהגישו, יש כאלה שעוד נפלו בשלב של ההגשה, לא התפשרנו על האיכות ובחרנו 17 מיזמים שחשבנו שאפשר להגיע עם זה רחוק ואכן, ההצלחה היא הצלחה יפה אבל ברור שבמחזור הבא - - - נוכל לעשות גם הכפלה.

ארי סינגר: זה מייצר שיח בין אנשי המילואים שהרווחתי משהו מזה שאני משרת מילואים פעיל.

ארי סינגר: דוגמאות נוספות – הזכיר אבי ניסיון פיקודי כניסיון ייעודי.

ארי סינגר: הייתי מג"ד כמה שנים וכבר יש לי משהו לאזרחות או גמולי השתלמות – מי שעשה קורס קציני תומכי לחימה או שעסק בטרור או מפקדי גדודים, קורס מפקדי פלוגות ועוד כמה קורסים – הוא מקבל גמולי השתלמות באזרחות בשוק האזרחי.

יבגני סובה: בעיקר במגזר הציבורי כי בפרטי זה לא נותן לו כלום.

ארי סינגר: לא.

ארי סינגר: למרות ששוב, בהוקרה מתאימה, אנחנו יודעים לשווק איזה ערך מוסף - - - שהוא מפקד.

ארי סינגר: לגבי מלגת מילואים – גם כאן זה מה שהציג - - - אני חשוב שאי אפשר להמעיט למה זה יכול להביא.

ארי סינגר: כלומר, חברה תוכל לבוא ולהגיד שיש לי מגרעת X ו-Y.

ארי סינגר: אנחנו נדע לפרסם את זה כדי שאנשי מילואים, אם יצטרכו להחליט לפנות לחברה X או לחברה Y – הוא יעדיף את חברה Y כי הוא ידיד המילואים.

ארי סינגר: אנחנו נדע על זה בעסקים הבינוניים אבל גם בעסקים הקטנים יהיו לו את הכלים לפרסם שחברת הובלה של שני עובדים – הוא - - - בעצמו.

ארי סינגר: לכן, הרעיון הוא שמעבר לשיח, שהוא סופר-חשוב, לייצר מנגנון שמי שעושה מילואים, יהיה לו איזה שהוא רווח כספי, בין אם זה על עצמו, על היכולת להשתכר ולבין זה, שנדע לפרסם אותו, שבהינתן והמוצר שלו מוצר טוב, יעדיפו לקנות אצל מי שעושה מילואים.

יעקב מרגי: תודה.

יעקב מרגי: מישהו רוצה להוסיף או שנעבור לחברי הכנסת?

יעקב מרגי: בינתיים, יש לי תשובה ממשרד הכלכלה, אם אתם רוצים.

יעקב מרגי: עוז כץ, מנהל מינהל תעשיות במשרד הכלכלה והתעשייה.

יעקב מרגי: בבקשה אדוני.

עוז כץ: שלום לכולם.

עוז כץ: אני לא הייתי בתחילת הדיון, והבנתי שביקשו להבין מדוע עצרנו את התכנית "הטובים לתעשייה", נכון?

עוז כץ: זאת הייתה הסוגיה שעלתה?

יעקב מרגי: כן, בין היתר.

עוז כץ: פשוט הצטרפתי כרגע, ביקשו ממני להגיע מדיון אחר שהייתי שותף בו.

עוז כץ: אני אגיד ככה: התכנית "טובים לתעשייה" הייתה תכנית יחסית מצומצמת מאוד שהמשרד הפעיל בשיתוף פעולה עם מכללת תל-חי, כפי שאתם בטח יודעים.

עוז כץ: היקף התכנית עסק בעשרות בודדות של סטודנטים, והכיוון שאנחנו עובדים כרגע, במשרד הכלכלה, זה לקדם תהליך שהוא הרבה יותר רחב מבחינת האימפקט, תהליך רוחבי, שתחתיו אנחנו רוצים לייצר תכנית שתכלול סטודנטים מהרבה מאוד אזורים בארץ, ואנחנו עושים את זה ונקדם את זה ביחד עם עמותת "עתידים" שאתם מכירים, ואנחנו כרגע עובדים על תכנית לנושא הזה.

עוז כץ: בסוף, ממשלת ישראל צריכה להיות במקום שהיא מייצרת אימפקט לאוכלוסייה גדולה ולא לעשות תכנית ייעודית במסגרת עם מכללה מסוימת לעשרות סטודנטים – ראינו שזה לא מספיק משמעותי.

עוז כץ: לכן, רצינו ללכת ולשכפל את העניין הזה וגם דיברנו עם תל-חי על העניין הזה לפני מספר שבועות, וכאן אנחנו נמצאים – אנחנו לקראת הגשה ל-2021 בנוגע להרחבת התכנית ברמה הלאומית.

יעקב מרגי: לו יצוין שהתקציב מאושר ומוגש ובהינתן – לא צופים קשיים תקציבים ליישם את החלטת הממשלה?

עוז כץ: לא.

עוז כץ: אנחנו לוקחים את הנושא הזה מעבר להחלטת הממשלה, כפי שציינתי.

עוז כץ: זה תלוי כמובן באישור תקציבי ממשרד האוצר אבל זה במסגרת הבקשות שלנו ל-2021.

עוז כץ: כמובן, התחלנו עבודה מעמיקה בשנה האחרונה עם עמותת "עתידים" בנושא הזה.

עוז כץ: זה הרציונל שבגינו עצרנו ספציפית את התכנית לקראת סופה כמובן.

יעקב מרגי: תודה.

יעקב מרגי: חברי הכנסת, התייחסויות?

עידן רול: כן, אשמח.

עידן רול: תודה רבה, אדוני היושב-ראש.

עידן רול: תודה לחברי שיזמו את הדיון החשוב הזה.

אורנה ברביבאי: רב-סרן במילואים עידן רול, כן.

עידן רול: רב-סרן למילואים, ויש לציין שאורנה ברביבאי מסרבת להעלות אותי לדרגת סגן אלוף...

אורנה ברביבאי: אם תמשיך לדבר את תורד בדרגה, תיזהר...

מתן כהנא: כמה ימי מילואים אתה עושה בשנה, זאת השאלה.

עידן רול: אני עושה מספיק בשביל שזה יקרה אבל חשבתי שאקבל איזו שהיא עזרה מראש אכ"א במיל.

עידן רול: אבל טוהר המידות ממשיך גם לאחר השירות והיא לא מוכנה אפילו לשמוע על זה.

עידן רול: אני רוצה שנדבר על המקרו ואז לתת התייחסות בנושא התעשייתי והעסקי – אני חושב שהירידה בקרנו של מערך המילואים, שאני לפחות מזהה בשנים האחרונות ורואים את זה גם מספרית, משתקפת גם במצב בחברה הישראלית היום.

עידן רול: זאת אומרת, היעדר הסולידריות בחברה הישראלית היום, הפילוג, החיפוש אחר מה נותן כל אחד ומה משלם כל אחד הוא איזה שהוא תוצר נוסף - -

יעקב מרגי: עידן, ברשותך, אני חשבתי שצה"ל מתכוונן לנקודה.

יעקב מרגי: חשוב לדעת, גם לציבור – אם צה"ל היה רוצה לגייס יותר, הוא היה נתקל בקשיים?

עידן רול: צריך לשאול אותם.

קריאה: מה זאת אומרת " לגייס יותר"?

אורנה ברביבאי: מה השאלה, מרגי?

יעקב מרגי: עידן מעלה טענה, שיש פחת במעמדו של מערך המילואים וזה מעיד על מה שקורה בסולידריות בחברה הישראלית.

יעקב מרגי: אני חייתי בידיעה – יכול להיות שזאת ידיעה מוטעית או תחושה מוטעית, שצה"ל צמצם את מערך המילואים לפי הצרכים שלו.

אמיר ודמני: צה"ל מיקד, נקרא לזה ככה, אבל מבחינת כשירות כרגע ברמת היחידות, אין איזה פער באיוש למעט מקצועות ספציפיים בעולם תומכי הלחימה, שאנחנו מטפלים בזה בדרכים שונות.

אמיר ודמני: אתה שואל האם חסר לנו?

אמיר ודמני: אנחנו בסך הכל מלאים - -

יבגני סובה: אבל ימי המילואים ירדו בשנים האחרונות - - -

אמיר ודמני: ימי המילואים ירדו - - -

יעקב מרגי: אני אחדד את השאלה - - - הפוליטיקה מתערבבת ואני אחדד את השאלה: היום, כשצה"ל מגייס מחזורי מילואים לפי צרכיו, הוא נתקל בקושי במקצועות מסוימים?

אמיר ודמני: יש מקצועות ספציפיים אבל ככלל, הוא לא נתקל בקושי.

אמיר ודמני: יש מקצועות ספציפיים שאנחנו מטפלים בהם.

יבגני סובה: יש מקצועות שבאופן כללי תמיד יש בעיה בגיוס.

אורנה ברביבאי: מה עומד מאחורי השאלה?

אורנה ברביבאי: מה אתה רוצה להבין?

יעקב מרגי: לא, עידן רצה לומר שהמצב של חוסר הסולידריות וההתחמקות וההשתמטות נגע גם במילואים.

יעקב מרגי: אני, מתוך ידיעה וגם מתוך תחושה – ראשית, יש קושי בימי מילואים היום, זה לא כמו בתקופה שלנו שכל אחד עשה בזה מה שהוא רוצה, זה יותר בשום שכל, זה תקציבי וצה"ל עושה בזה שימוש במידה ובמשורה.

יעקב מרגי: זה שונה ממה שהתחיל לומר עידן ולכן חידדתי את השאלה אבל עידן, רשות הדיבור שלך.

יעקב מרגי: אני שמח על ההבהרה.

עידן רול: לא, אני מודה על ההבהרה הזאת כי חשבתי אחרת ואני שמח לראות שזה לא המצב אז אשלים ואומר שאם זה לא המצב ואין קושי באיוש או בגיוס מילואים, עדין הייתי מאוד שמח לראות את האדרת הנושא בחברה הישראלית.

עידן רול: זאת אומרת, גם אם מילואים הפכו להיות דבר ממוקד יותר שפחות נפוץ בחברה הישראלית – אולי אפילו על אחת כמה וכמה חשוב שמערך המילואים ירגיש בעל ערך, ירגיש מוערך, ירגיש הוקרה על-ידי החברה הישראלית, ואני חושב שהחברה האזרחית-העסקית במגזר הפרטי יכולה לתרום לזה בהמון צורות, ועלו פה רעיונות מאוד טובים.

עידן רול: אני חושב שמה שמשרד הכלכלה פועל בנושא הוא מצוין, בדיוק מסוג הדברים של לעודד יזמות, גם לאפשר לאנשים להתפתח בחוץ.

עידן רול: אני רוצה להציע כיושב-ראש שדולת ההיי-טק – אני מריץ כמה פרויקטים עבור סקטורים אחרים בהירתמות מאוד גדולה של חברות פרטיות.

עידן רול: אם אתם מעוניינים, אני אשמח לקדם שיתוף פעולה של חברות היי-טק גדולות במשק לטובת מערך המילואים – יש כמה הצעות שאני יכול להעלות.

עידן רול: אם אתם מעוניינים – בתור מילואימניק ובתור יושב-ראש השדולה, מאוד מאוד אשמח לקדם.

עידן רול: תודה רבה.

יעקב מרגי: יבגני סובה, בבקשה.

יבגני סובה: קודם כל, אני רוצה באמת להודות לכם שבאתם להודות ליוזמי הדיון הזה, וכמובן לברך את כל חיילי מערך המילואים.

יבגני סובה: זה יום חשוב מאוד, וחברי הכנסת חייבים לעשות את זה ולהקפיד גם ברעיונות.

יבגני סובה: אני, בניגוד לחברי, אין לי עבר צבאי מפואר אבל הייתי קצין קבילות מ-2001-2004, הייתי עתודאי וטיפלתי בלמעלה מ-1,200 קבילות של חיילי מילואים אז לכן, בשירות הסדיר שלי כבר ידעתי מה זה בעיות של מילואימניקים.

יעקב מרגי: מה זה עבר מפואר?

יעקב מרגי: זה לא שירות משמעותי?

יבגני סובה: בוודאי שזה שירות משמעותי.

יבגני סובה: אני רק אומר שאני כבר בשירות הסדיר שלי ידעתי מה הבעיות של אנשי מילואים, וכשהשתחררתי והמשכתי להיות באותה יחידה כמה שנים, בנציבות קבילות החיילים של משרד הביטחון, אז טיפלתי בעיקר בפניות של חיילי מילואים.

יעקב מרגי: במורשת הקרב שלך לימדו אותך מי זה לסקוב?

יעקב מרגי: כי אתה צעיר.

יבגני סובה: מה זה?

יבגני סובה: לסקוב היה הראשון שהקים את הנציבות.

יבגני סובה: אגב, לסקוב היה מהעלייה הרוסית ודיבר רוסית שוטפת.

קריאה: היום זו כרמלה מנשה.

יבגני סובה: זהו, שלא, לא, אני חושב שלא אבל הבעיות - -

יעקב מרגי: לפעמים זה מיתוסים.

יעקב מרגי: גם לסקוב לא פתר לנו את הבעיות שהגשנו.

יבגני סובה: לפחות הוא הקים את היחידה הזאת כי זה מאוד חשוב.

יעקב מרגי: יותר קל לקבל משכנתא מבנק ירושלים מאשר לקבל מענה על קבילה בצה"ל.

יבגני סובה: אני חולק עליך בצורה משמעותית.

יבגני סובה: אני חושב שדווקא פנייה לנקח"ל – נציב קבילות החיילים, משהו כמו 6,000 פניות כן פותרת.

יבגני סובה: אני חושב שהיום צה"ל מתייחס יותר בקפדנות לכל הנושא של הקבילות גם בצורה מערכתית ולא בצורה של קבילה אבל - -

יעקב מרגי: הסטנו את הדיון.

יעקב מרגי: תחזור לדיון.

יבגני סובה: - - הוא רוצה להצטרף לסיפור שלי ואני אצרף אותך בכיף, אין שום בעיה.

יבגני סובה: תראו, מה שאני רוצה להגיד פה ובאמת, זאת ההזדמנות שלנו גם להגיד לכם: חייל מילואים לא יכול להגיע לקצין מילואים ראשי וגם לא יכול להגיע לחבר כנסת, הוא מגיע לקצינת קישור.

יבגני סובה: אנחנו היום בסיטואציה שונה לחלוטין.

יבגני סובה: הרבה בעיות שהיו בעיות מוכרות לכם נשמעות היום בצורה שונה לחלוטין בעקבות הקורונה כי החיילים נמצאים במצב כלכלי שונה, גם במצב הכלל-חברתי שונה ולכן, מה שאני מבקש פה מהפיקוד הצבאי, ואתם הפיקוד הצבאי לחיילי מילואים זה קודם כל לרענן את הנוהל שקצינת קישור, זה ה"בופר", זה האדם שפוגש את חייל המילואים.

יבגני סובה: הרבה פעמים, וזה גם מהניסיון שלי בקבילות, ההתנהגות של קצינת הקישור, התחשבות שלה בצרכים של חייל המילואים – הרבה פעמים זה מה שמשפיע על התפיסה של אותו חייל כי חייל אומר: יש לי בעיה, עזבו את כל הנושא של הפקודות, הפקודות נותנות שחרור ואשתו יולדת ויש לו בעיות אבל הרבה פעמים אותה שיחה עם קצינת הקישור יכולה להשפיע על המשך הרצון שלו להמשיך להיות חייל טוב ולתרום לצה"ל ולמדינה.

קריאה: זה עבודה של מפקד.

יבגני סובה: בוודאי.

יבגני סובה: המפקד – זה הפקודים שלכם.

יבגני סובה: אני רק אומר שלא כל חייל מיד פונה למפקד, למג"ד, ואומר לו: תשמע, קצינת הקישור לא מתחשבת, לא קיבלה מסמכים וכולי וכולי.

יבגני סובה: אני מדבר על השיחות הראשונות שלא תמיד זה בא לך, עם כל המוטיבציה זה תופס אותך באמצע החיים – הקמת עסק, עכשיו קורונה, לא היית חצי שנה.

יבגני סובה: ..

יבגני סובה: פתאום אתה מקבל תעסוקה מבצעית ולא בא לך כי אתה צריך קצת להחזיר את ה - - - אז המודעות למצב החדש בקורונה זה סופר-חשוב וזה קריטי.

יבגני סובה: אני רוצה להגיד עוד דבר אחד – כמובן שכל הנושא של מענה לבעיות, כמו שאמרתי, יש גם חיילים רוצים לתחמן קצת, פה ושם, ולהתחמק מהשירות, ופה אני מתחבר למה שאמר חבר הכנסת מתן כהנא: כשאתה שומע נתון, שרק אחוז אחד מאזרחי ישראל מבצעים את חובתם ומשרתים בשירות מילואים פעיל – אז אנשים אומרים: למה אני?

יבגני סובה: מה זה הדבר הזה?

יבגני סובה: הנתון הזה מדאיג, הוא צריך להדאיג את כולנו בלי קשר לימין או שמאל.

יבגני סובה: אני חושב שזה גם מקרין על הצורך בחובות שווים וגם גיוס לצה"ל זה חלק מהאג'נדה, מה לעשות?

יבגני סובה: הרבה אנשים מתחמקים מהשירות בצבא, אנחנו יודעים למה - -

יעקב מרגי: פה הצבא מתחמק.

יעקב מרגי: אנשים רוצים מילואים ולא נותנים להם.

יבגני סובה: - - אני אומר שזה צריך להדאיג את כולנו כי ככל שתגייס פחות, כך גם למערך המילואים יהיו פחות אופציות כי אנשים בסופו של דבר, באמצע החיים, לא בא להם עכשיו לצאת למילואים, והכי חשוב, חס וחלילה שצריך לצאת למלחמה – כי כשאתה יוצא למלחמה והשירות הקרבי החשוב ביותר – מערך המילואים הוא חשוב מאוד.

יבגני סובה: ופה בן אדם אומר: רגע, לא רק שאני יוצא למילואים, אני גם מסכן את חיי ואני, סליחה על הביטוי, יוצא פראייר.

יבגני סובה: אז צריך לחזק את התחושה שחייל המילואים יקר למדינה, יקר לנו, וכמובן שזה גם תלוי בנו ותלוי גם בכם.

יבגני סובה: אז תודה רבה על היום הזה.

יבגני סובה: אני מברך - -

אורנה ברביבאי: חבר הכנסת מרגי - - -

יעקב מרגי: אני חשבתי שתעשי את זה ב-10 הדקות הראשונות, עם כל הכבוד.

יעקב מרגי: מי שמארגן ימי כנסת, אני אומר את זה לטובת הכלל, קופץ מוועדה לוועדה וזה מובן מאליו.

אורנה ברביבאי: תודה רבה.

אורנה ברביבאי: אנחנו ניפגש ב - - -

יעקב מרגי: "צו 8", רצית לומר משהו.

דביר אינדיק: אני אשמח שבפעם הבאה יתנו לנו לדבר כי זה איך שהוא - -

יעקב מרגי: למה, עכשיו אתה לא מדבר?

דביר אינדיק: בסדר, זה הסוף כשכבר כולם הולכים אבל לא משנה.

יעקב מרגי: הפרוטוקול כאן ואני פה ומתן פה.

יעקב מרגי: בבקשה אדוני.

דביר אינדיק: אני רב-סרן במילואים, אני יושב- ראש עמותת "צו 8", אנחנו האחוז האחד.

דביר אינדיק: אנחנו כבר לפני שמונה שנים זיהינו את המגמה הזאת, שאחוז אנשי המילואים באוכלוסייה הולך ופוחת, והבנו היום שיש רק אחוז אחד מהאוכלוסייה שהולך למילואים.

דביר אינדיק: אני אהיה קצר ואומר שני דברים, האחד אליך, יושב-ראש ועדת הכלכלה והאחד לתת-אלוף ודמני: יש פה שני פתרונות שצריך לתת – האחד זה תגמול, וזה אני מדבר אתך, והשני זה איך שצבא הקבע מתייחס לאנשי המילואים, וזה לתת-אלוף ודמני.

דביר אינדיק: לך, חבר הכנסת מרגי, ארצה להגיד שבמצב קיים שאנחנו רק אחוז אחד מהאוכלוסייה משרתי מילואים, אנחנו צריכים להבין שצריך להחליף דיסקט.

דביר אינדיק: ברגע שמעסיקים כיום - הם נפגעים כל יום.

דביר אינדיק: אני לא יודע אם אתה מבין את זה אבל היום הפנסיה וקרנות ההשתלמות לא משולמים במסגרת ימי המילואים.

דביר אינדיק: ה - - - שהמעסיק מקבל, הפנסיה והקרן השתלמות שלו מוחרגים ממנה - -

יעקב מרגי: לא במגזר הציבורי.

דביר אינדיק: אני מדבר על המגזר העסקי.

דביר אינדיק: המעסיק הגדול במשק זה העסקים הבינוניים והקטנים.

דביר אינדיק: ולכן, אף אחד לא רוצה לקבל ממעסיקים.

דביר אינדיק: דבר נוסף שצריך להבין, להחליף דיסקט, שהיום המדינה משפה.

דביר אינדיק: כלומר, המעסיק משלם 100 שקל ומקבל 100 שקל חזרה אבל מעסיק לא לוקח עובד ב-100 שקל כדי לקבל חזרה 100 שקל.

דביר אינדיק: הוא מעסיק עובד ב-100 שקל כדי לקבל 200, וזה המדינה לא עושה.

דביר אינדיק: להיפך, היא נותנת לו פחות.

דביר אינדיק: לכן אנחנו שואפים בעמותת "צו 8" על תגמול של 200%.

דביר אינדיק: היום זה נעשה באופן חלקי לעצמאים ב-125% ואנחנו שואפים לכיוון של 200%.

דביר אינדיק: נכון, זה יעד גבוה אבל אם תת-אלוף ודמני יוכל לתקן אותי – אני יודע שיש מיליון ימ"מים משולמים במדינת ישראל בשנה, פחות או יותר, אז אם אנחנו מדברים על - - - זה כ-600 מיליון שקל, זה פחות מאחוז אחד מתקציב משרד הביטחון.

דביר אינדיק: העניין הוא של סדרי עדיפויות.

דביר אינדיק: דבר נוסף – יש לנו תכנית שאנחנו רוצים לדבר עליה וכבר הצגנו אותה לצה"ל ולקמל"ר ולנמרוד – משפחה מגויסת.

דביר אינדיק: היום נשים שהן בנות זוג או בני זוג של משרתי מילואים נפגעים באופן מהותי, במיוחד במשפחות עם ילדים קטנים.

דביר אינדיק: ברגע שהבעל בשירות מילואים ארוך, של חמישה ימים ומעלה, אז האישה צריכה לחזור יותר מוקדם מהעבודה כדי לאסוף מהגנים ומהחוגים.

דביר אינדיק: אנחנו רוצים שגם האישה או בן הזוג, לחלופין, יקבלו 20% ימ"מ.

דביר אינדיק: כלומר, על כל חמישה ימים שהבעל עושה, האישה תקבל יום אחד.

דביר אינדיק: ושוב, גם הפוך.

יעקב מרגי: השיפוי יהיה של מי?

דביר אינדיק: נניח שאנחנו מדברים על מקרה קלאסי של בעל שהולך לתעסוקה של 21 יום – האישה נאלצת לחזור יותר מוקדם מהעבודה - -

יעקב מרגי: מי יישא בעלות?

דביר אינדיק: המדינה.

דביר אינדיק: רק המדינה.

דביר אינדיק: אנחנו לא רוצים שום דבר - -

יעקב מרגי: אנחנו פה לא משיתים על מישהו אחר, ואם זה המעסיקים – בוודאי לא נשית על המעסיקים כי זה יפגע במילואימניקים.

דביר אינדיק: אנחנו רוצים שהמדינה תשלם 20% לבת הזוג של משרת המילואים – בת או בן הזוג של משרת המילואים, 20% מימי המילואים.

דביר אינדיק: משרת המילואים עשה 10 ימים, בת הזוג תקבל יומיים.

דביר אינדיק: היומיים האלה יחולקו באופן מתפרש על כל התקופה.

דביר אינדיק: אם זה חמישה ימים, אז היא תוכל לצאת שעתיים כל יום יותר מוקדם מהעבודה.

דביר אינדיק: זו התייחסות מאוד חשובה לבת הזוג שהיום כמעט ומתעלמים ממנה.

דביר אינדיק: יש כל מיני תכניות של שירותים עד הבית, של 24/7, של פורץ וכל מיני דברים כאלה אבל אין משהו מהותי באמת שמשפה - -

יעקב מרגי: היה שיפור.

יעקב מרגי: אנחנו העברנו פה כמה תיקונים והמדינה עשתה תיקונים.

יעקב מרגי: לפעמים יש מילואימניקים שכדאי להם לצאת למילואים אם מענק המילואים משמעותי.

יעקב מרגי: אני אומר את זה כמעסיק.

יעקב מרגי: אמרתי על מוביל טנקים, כמעסיק - -

מתן כהנא: מה נדבקת למובילי הטנקים האלה?

יעקב מרגי: אתה יודע כמה הוא עושה מילואים?

יעקב מרגי: שמע, אם אני לא הייתי "פריק" של מילואים ואני גם אוהב לנהוג לבד, אני לא הייתי מעסיק אדם שהוא נהג מוביל טנקים.

יעקב מרגי: אולי ארבע פעמים בשנה, לעיתים זה 21 יום ועוד השתלמויות של שבוע פה, שבוע שם, ואם מצבי חירום וגיוסים – בכלל.

יעקב מרגי: ..

יעקב מרגי: לכן הבאתי את זה אבל אני מצדיע לו.

יעקב מרגי: זה לא כלכלי.

דביר אינדיק: טוב שהזכרת את מענק המילואים – מענק המילואים משולם באפריל של השנה העוקבת.

דביר אינדיק: כלומר, אם אני עכשיו בתור מ"פ צריך לגייס את החיילים ורוצה לעודד אותם – תקשיבו, תקבלו מענק בסוף המילואים, זה לא יעזור לו אם המילואים בינואר, יש תעסוקה בינואר, הוא יקבל באפריל, שנה וחצי אחר-כך אבל זה לא משמעותי.

דביר אינדיק: ואגב, המדינה הייתה יכולה לשלם את זה.

יעקב מרגי: בסדר, זה מצטבר.

מתן כהנא: אני אנצל את המעמד שתת-אלוף ודמני נמצא פה ואני אגע בכמה נושאים שהצבא יכול לטפל בהם: יש עניין שחוק המילואים החדש קורא לתעסוקה פעם בשלוש שנים.

מתן כהנא: מה שקורה בפועל, שיש גדודים כמו הגדוד שאני נמצא בו, שמ-2014 לא הייתי בשירות תעסוקה.

מתן כהנא: אנחנו רצינו להקל עם אנשי המילואים ולתת להם פחות אבל בפועל, אנחנו פוגעים ביחידות.

מתן כהנא: הדבר הכי חשוב ביחידה לוחמת זה האורגניות שלה ושדרת הפיקוד הזוטרה.

מתן כהנא: אם אנחנו לא מגיעים לתעסוקות, אנחנו לא מגיעים למופעים משמעותיים באימונים – ותכף אדבר גם על זה – היחידות בפועל מתפוררות.

מתן כהנא: חיילים לא רואים את המ"פ שלהם שלוש-ארבע שנים.

מתן כהנא: התעסוקה היא מה שבונה יחידות, אין מה להגיד על זה.

מתן כהנא: אז רצו לעזור לנו ובעצם פגעו באופן אנוש בכשירות הצבא.

מתן כהנא: דבר נוסף – על קצינות הקישור דיבר חבר הכנסת סובה.

מתן כהנא: הייתה פעם תכנית של קצינות קישור בקבע ארוך, של שנה, שנתיים, נכון?

מתן כהנא: היה דבר כזה פעם?

קריאה: כן.

דביר אינדיק: ביטלו אותו.

דביר אינדיק: היינו מבקשים מאוד להחזיר אותו.

דביר אינדיק: אני חושב שזה סופר-משמעותי ככוח עזר למג"דים ולמ"פים.

דביר אינדיק: היום קצינת קישור מתחלפת כל שנה, שנה וחצי.

דביר אינדיק: בכל פעם כשאני רושם בווטסאפ קצינת קישור גדוד 2018, קצינת קישור גדוד 2019 – עד שהיא לומדת, עד שהיא מבינה את המטריה - -

יבגני סובה: עד שבנית יחסים אתה, עד ששכנעת אותה שיש לך בעיות, פתאום מתחלפת קצינת קישור שלא רוצה לשחרר אותך.

יבגני סובה: נכון, אני מסכים אתך.

דביר אינדיק: הצבא יכול להשקיע בזה גרוש וחצי לקצינות בקבע של שלוש, ארבע, חמש שנים, שיהיו מקצועיות ויתנו את השירות.

דביר אינדיק: כרגע אין את זה.

דביר אינדיק: ודבר אחרון, ואני לא מאמין שתוכלו לעשות עם זה משהו – מח"טים בקבע.

דביר אינדיק: אני נתקל במח"טים של מילואים, אין כמעט מח"טים של חטיבות סדירות במילואים.

דביר אינדיק: היה אחד או שניים שאני נתקלתי בו בשנים האחרונות, הרוב הם בתפקיד משני בקורס ממ"פים או בפו"ם, שעושים גם מפקדי מילואים של חטיבות – גם הם מתחלפים כל שנתיים.

דביר אינדיק: בדרך כלל, זו פעם ראשונה שהם נפגשים עם עולם המילואים, הם לא מכירים את המטריה, אז יש שתי התייחסויות – או שהם עובדים בראש קשה מדי או שהם חושבים באופן מזלזל מדי.

דביר אינדיק: עד שהם מתיישרים לקו של כוח מילואים שיכול להיות משמעותי ואיכותי אבל צריך להתייחס לזה בצורה יותר פתוחה – עד שהם לומדים את זה, הם מתחלפים שוב.

דביר אינדיק: אלה שני הדברים העיקריים שרציתי להתייחס אליהם.

יעקב מרגי: ודמני, אתה רוצה להתייחס?

יעקב מרגי: נכון שאם הייתי נותן לך עוד 10 מיליארד ואומר לך תכניס עוד למילואים ותשפר – היית עושה את זה, נכון?

יעקב מרגי: והיית מעסיק בקבע עוד הרבה בעלי תפקידים.

אמיר ודמני: זאת שאלה שאני פחות רוצה לענות עליה כי אני לא עוסק - -

יעקב מרגי: לא, לפעמים יש לי תסביך של לערב הכל.

אמיר ודמני: אני רוצה להתייחס לשלושה דברים שעלו פה, קודם כל בנושא האימונים והלכידות – הצורך הזה הוא מובן וברור, ולכן אמרתי את זה קודם, שיש עבודה והנחיות שנתן הרמטכ"ל בנושא הזה לגבי שנת 2021 וגם עבודה שביצע כבר סגן הרמטכ"ל, ויהיה שינוי בהיקף הנושא הזה של אימונים וגם מענים שיינתנו ליחידות שלא מבצעות תעסוקה מבצעית בתחום הלכידות – כלים ברמת הפלוגה, הגדוד ולמעלה מזה.

אמיר ודמני: דבר שני, לגבי נושא קצינות הקישור בקבע – צריך להגיד שהמערך, אנחנו הפכנו אותו להרבה יותר דיגיטלי ואנחנו מנגישים היום מידע, אפרופו מה שנאמר פה על הקבילות, והממשקים בעבר היו ידניים, היום הם טכנולוגיים.

אמיר ודמני: המערכות – יש פה גם - - - גם אתר מילואים, אתר מפקדים שאנחנו עתידים להכניס ברבעון הראשון של 21.

אמיר ודמני: זאת אומרת, לא בטוח שהצורך הוא דווקא בקבע אלא בתהליכים שהם הרבה יותר פשוטים ומגיעים עד לרמה של הקצה במהירות הרבה יותר גדולה.

יעקב מרגי: אנחנו אוהבים תמיד להתרפק על העבר.

יעקב מרגי: גם ביציאת מצרים זכרו את השומים, הבצלים והאבטיחים.

אמיר ודמני: והדבר השלישי שאני רוצה להגיד – אני חושב שכשבונים מפקדים בצבא, קיימת חשיבות מאוד גדולה שהמפקדים הבכירים יתנסו גם בפיקוד על יחידות מילואים.

אמיר ודמני: בסוף, הם צריכים להפעיל אותם במתארים צבאיים, שיש בהם גם מילואים וגם סדיר.

אמיר ודמני: לכן, האמירה הזאת של מח"טים בקבע, שזה לא נכון שיפקדו על יחידות מילואים – אני חושב שאפשר להסתכל על זה גם מכיוון אחר.

אמיר ודמני: אני לא נכנס פה לעוד סיבות אחרות שהן פחות לעניין עכשיו.

יעקב מרגי: תודה.

יעקב מרגי: אורית רמון, בבקשה.

 << אורח >> אורית רמון: שלום.

 << אורח >> אורית רמון: אני מנהלת אגף חינוך והכשרה בהתאחדות התעשיינים.

 << אורח >> אורית רמון: אני רוצה להתייחס לכל הנושא של תכנית "הטובים לתעשייה" ולהתחבר לדברים שגם אמיר אמר.

 << אורח >> אורית רמון: התאחדות התעשיינים פועלת בשני רבדים בכל נושא ההכשרה – בנושא של הצרכים המידיים של כאן ועכשיו, זה לנסות להכשיר כל הזמן עובדים מוכשרים עם מיומנויות, ולצורך הדבר הזה יש כל מיני תכניות ואנחנו כל הזמן פועלים.

 << אורח >> אורית רמון: יש את הרובד השני של רגע לחשוב מה הולך להיות פה בעוד חצי שנה.

 << אורח >> אורית רמון: התעשייה הולכת ומתקדמת, הקורונה מתי שהוא תעבור ואנחנו נקבל תעשייה מתקדמת, תעשייה דור 4, ולא יהיה לנו את כוח האדם המתאים להפעיל אותה.

 << אורח >> אורית רמון: זאת בעיה מאוד מאוד קשה.

 << אורח >> אורית רמון: התכנית של "הטובים לתעשייה" מתייחסת לאיזה שהוא תמרוץ עבור סטודנטים במגמות הנדסיות באוניברסיטה – תמרוץ לסטודנט ותמרוץ לתעשייה כדי לקלוט אותם, ולקלוט אותם לא בראייה של עכשיו חסר לי עובד לדבר מסוים אלא כדי שהם יהיו העתודות שלנו לעוד שנה כדי שהתעשייה תוכל להתקדם, והנושא היה באמת מתן עדיפות לחיילי מילואים בתכנית הזאת.

 << אורח >> אורית רמון: התכנית לא הופעלה מסיבה כל שהיא ב-2019 אבל אני אומרת שמעבר – ההתייחסות של חסרים עובדים, ברור שחסרים וכל נקודת זמן יכולה עכשיו להביא לשולחן עכשיו 1,500 משרות – זה לא נותן את הפתרון.

 << אורח >> אורית רמון: צריכים לחשוב קדימה ולחשוב מה אנחנו רוצים שיקרה עם הסטודנטים באוניברסיטאות בעוד שנה, לאן הם ילכו?

 << אורח >> אורית רמון: איפה הם יעבדו?

 << אורח >> אורית רמון: לא כולם הולכים להיי-טק.

 << אורח >> אורית רמון: אנחנו צריכים להתחיל ייצר קאדר של אנשים, של חיילי מילואים, לתת להם תמריצים.

 << אורח >> אורית רמון: סטודנטים שלומדים היום בפקולטות להנדסה, בפקולטות טכנולוגיות, ובאמת פה אני קוראת להפעיל מחדש את התכנית הזאת ולחשוב קדימה.

יעקב מרגי: תודה.

יעקב מרגי: יוסי אלקובי, בזום.

יעקב מרגי: אחריו נסכם.

יעקב מרגי: בבקשה אדוני.

יוסי אלקובי: שלום לכולם.

יוסי אלקובי: אני שמח על הוועדה שהתכנסה.

יוסי אלקובי: אני נשיא התאחדות המלאכה והתעשייה.

יוסי אלקובי: רק כדי להמחיש לכם שלפני שנתיים, כששר הביטחון היה אביגדור ליברמן, התכנסנו והכנו אמנה, שכפי שאתם רואים זאת אמנה לאנשי מילואים.

יוסי אלקובי: האמנה הזאת דיברה על הנושא הזה.

יוסי אלקובי: אין ספק שמילואים זה דבר שמתחייב, הצבא שלנו צריך להיות מאומן וזאת אחריות לאומית.

יוסי אלקובי: אני חושב שכל העסקים הקטנים והבינוניים שאותם אני מייצג – בן אדם שפותח עסק, אני חושב שהוא צריך להבין שמילואים זה רק לא...

יוסי אלקובי: זה רק אם יש צו 8 או מקרה חירום כזה או אחר.

יוסי אלקובי: אני חושב שצריכים להיות ערוכים ומוכנים ליציאה למילואים.

יוסי אלקובי: נכון, עסק קטן שהוא עם עובד או שניים, כשבעל הבית הולך, יש מצב שהוא יסגור את העסק שלו לחודש או ל-20 יום וזה באמת מצב לא סימפטי.

יוסי אלקובי: הוא צריך לשלם את כל ההוצאות, את ההלוואות, את העובדים, את כל מה שצריך אבל עסק שנושק ל-10,20 עובדים, אני חושב שהבוס וכל אלה שנכנסים ומקימים עסק, הם צריכים להבין שזה דבר שישנו בדרך – המילואים.

יוסי אלקובי: אם מקימים נכון את העסק – היום יש פלאפונים, יש אייפונים.

יוסי אלקובי: פעם היינו עומדים בשעת חיוג בשביל לעמוד בשעה 1 או 2 ולקבל שעת חיוג ולדבר עם המפעל או עם העסק הקטן, ואני כעצמאי זוכר את זה עד היום, שהייתי מחכה באותה שעה בשביל לשאול מה קרה, האם הבנק צלצל וכולי.

יוסי אלקובי: אני חושב שהיום העולם התקדם ואנחנו לא צריכים להקשות על הדבר הזה.

יוסי אלקובי: הצבא צריך להיות מאומן ואנחנו צריכים להבין שצריך לצאת למילואים, אנחנו צריכים ללכת באהבה ולעשות את מה שעלינו לעשות ולהתאמן ולהיות ערוכים כי אנחנו מדינה מוקפת אויבים, ואנחנו צריכים להיות ערוכים ומוכנים לכל תרחיש.

יוסי אלקובי: על כן, משרד הכלכלה יחד עם העסקים הקטנים צריך לדעת למצוא דרכים לנווט נכונה את בעלי העסקים הקטנים והבינוניים.

יוסי אלקובי: אני חושב שזה מתבקש וזאת שעת מבחן שלנו.

יעקב מרגי: תודה לך.

מתן כהנא: אדוני היושב-ראש, בקצרה – תודה רבה על הדיון הזה שהתנהל פה.

מתן כהנא: אני חושב שכולנו מבינים שצריכים להוקיר ולהעריך את אנשי המילואים אבל גם צריך לתגמל אותם, לפחות שנכסה את ההוצאות שלהם ומה שלמדתי היום – את ההוצאות הגדולות של המעסיקים שלהם, שלא מכוסות.

מתן כהנא: תודה רבה.

יעקב מרגי: הוועדה מודה ליוזמי יום ההוקרה למערך המילואים בכנסת.

יעקב מרגי: הוועדה מבקשת ממשרד הכלכלה והתעשייה להעביר אליה עד ליום 1 לדצמבר 2020, דיווח מפורט על יישום תכנית הסיוע וההטבות הניתנות על-ידי המשרד למשרתי המילואים בהתאם להחלטת ממשלה 4097, מיום 5 באוגוסט 2018.

יעקב מרגי: לוועדה נמסר כי רבות מהתכניות של משרד הכלכלה לא מוכרות לנציגי משרתי המילואים.

יעקב מרגי: הוועדה קוראת למשרד הכלכלה להפיץ ולפרסם בקרב משרתי המילואים את הזכאות שלהם לתכניות השונות שמקדם המשרד.

יעקב מרגי: הוועדה מוסיפה וקוראת למשרד הביטחון וכן למשרד הכלכלה, להכין תכניות המשך להחלטת ממשלה 4097, שתאיץ את המהלך של חיזוק מערך המילואים במקומות העבודה ועידוד קליטה לעבודה של משרתי מילואים.

יעקב מרגי: כנ"ל אם יש הוצאות שנגזרות מכך למעסיקים – אני חושב שהמדינה וצה"ל, באמצעות משרד הביטחון והממשלה, צריכים לשפות את המעסיקים על כל הוצאה אבל אין ספק, זה לא צריך לגרוע אלא צריך לתמרץ את מערך המילואים.

יעקב מרגי: אני אומר במילה אחת – שלא ישתמע מזה שמערך המילואים צומצם, זה רק ירים את קרנו, הוא הפך להיות העידית, האיכות ואם צה"ל צריך יותר ויתקל בקשיים, אנחנו כאן בשביל זה אבל אין ספק שבגלל שזה קטן – קרנו של מערך המילואים לא קטן אלא ההיפך הוא הנכון – ההערכה היא גבוהה, כפולה ומכופלת בגלל שבאמת הם חוד החנית שמחזיקים את הרזרבות במערך המילואים של צה"ל.

יעקב מרגי: תודה רבה לכולם.

יעקב מרגי: הישיבה נעולה.